Gandia acollirà el pròxim 6 d'octubre la Cursa de les Empreses de la Safor
11 setembre 2019

## Gandia acollirà el pròxim 6 d'octubre la Cursa de les Empreses de la Safor11 setembre 2019Última actualització: 14 juliol 2025

![](../gestion/img/_AO_9854-copia.jpg)  
  

La regidora delegada d'Esports, Lydia Morant; acompanyada pel president de FAES, Miguel Todolí; i Lidia Balada, representant del Club Ateltisme Safor Teika, han presentat aquest matí en roda de premsa la primera edició de la Cursa de les Empreses de la Safor que tindrà lloc el pròxim 6 d'octubre a partir de les 9.30 hores.

Tal com ha explicat la regidora, la prova constarà de 6 quilòmetres que recorrerà el Centre Històric i el barri de Corea amb exida i arribada a la plaça del Jardinet i contempla diferents modalitats. "_Vull agrair la iniciativa del CA Safor Teika com a organitzadora de la prova i la implicació de FAES en aquesta primera edició" "Des d'ací convidem a tota la ciutadania, empresaris i treballadors perquè participen en una nova mostra del foment de l'esport que repercuteix en la salut de les persones_" va declarar **Lydia Morant**.

Per la seua banda, **Lidia Balada** ha explicat que s'esperen prop de 1.000 participants i que la participació pot fer de manera individual i per equips amb 2, 3 o 4 integrants en categoria femenina, masculina o mixta. Fins al pròxim 26 de setembre les inscripcions té un preu de 6 € i des d'aquest dia fins al 2 d'octubre el preu serà de 8 € per persona.

Finalment, **Miguel Todolí** va qualificar la prova de "_molt important_" per al sector empresarial de la comarca i va voler destacar el patrocini d'ESIC Business & Marketing School.  
"_Hui dia les maneres de fer negoci i les formes de treballar han canviat molt pel que aquest tipus de proves ens permeten conéixer a altres empresaris i treballadors_".